open-index/open-wikipedia-markdown huggingface dataset:
Αριστερό Μπλοκ

Το **Αριστερό Μπλοκ** (πορτογαλικά: *Bloco de Esquerda*, συντομογραφία **B.E.** ή **Ο Bloco**) είναι ένα πορτογαλικό αριστερό πολιτικό κόμμα, το οποίο ιδρύθηκε το 1999, ύστερα από τη συγχώνευση των κομμάτων Λαϊκή Δημοκρατική Ένωση, Επαναστατικό Σοσιαλιστικό Κόμμα και Πολιτική XXI.

Το κόμμα είναι το πέμπτο μεγαλύτερο της Συνέλευσης της Δημοκρατίας της Πορτογαλίας, έχοντας 8 από τις συνολικά 230 έδρες του κοινοβουλίου. Επίσης, έχει προτείνει τον πρώτο νόμο περί ενδοοικογενειακής βίας της Πορτογαλίας, η ψήφιση του οποίου στηρίχθηκε από το Πορτογαλικό Κομμουνιστικό Κόμμα και από το Σοσιαλιστικό Κόμμα, ενώ υποστηρίζει διάφορους νόμους περί πολιτικών δικαιωμάτων όπως η προστασία των πολιτών από κάθε μορφής διακρίσεων, τη στήριξη του γάμου ομοφυλοφίλων, η προστασία των δικαιωμάτων των εργαζομένων και την αντίθεση στις ταυρομαχίες.

Το κόμμα είναι ιδρυτικό μέλος του Κόμματος της Ευρωπαϊκής Αριστεράς και της Ευρωπαϊκής Αντικαπιταλιστικής Αριστεράς, ενώ σημαντικοί πολιτικοί του κόμματος είναι οι Φερνάντο Ρόσας, Φρανσίσκο Λουσά και Μιγκέλ Πόρτας (αδερφός του ηγέτη του Λαϊκού Κόμματος Πάουλο Πόρτας).
## Παραπομπές


## Εξωτερικοί σύνδεσμοι
* 

Κατηγορία:Πορτογαλικά πολιτικά κόμματα
Κατηγορία:Σοσιαλιστικά κόμματα
Αρχαιολογικό Μουσείο Άστρους

Το **Αρχαιολογικό Μουσείο Άστρους**, είναι αρχαιολογικό μουσείο που βρίσκεται στο Άστρος Αρκαδίας. 

## Ιστορία
Το Αρχαιολογικό Μουσείο Άστρους στεγάζεται στη Σχολή Καρυτσιώτη, χτίστηκε το 1805  από τον Δημήτριο Καρυτσιώτη (1741 - 1819) ως παράρτημα της σχολής του Αγίου Ιωάννη (1798), στην οποία φοιτούσαν νέοι από όλη την Ελλάδα. Στο χώρο έγινε το 1823 η περίφημη Β' Εθνοσυνέλευση Άστρους και το Κολοκοτρωνέικο τραπέζι, που έλαβε χώρα στις 19 Ιουνίου 1821, προς τιμήν του Δημητρίου Υψηλάντη. Η Συνέλευση, στα πρότυπα των Συνταγμάτων της Γαλλικής Επανάστασης του 1789 μ.Χ., συνέταξε και τη «Διακήρυξη της Β΄ των Ελλήνων Συνελεύσεως»  υπογραμμένη από 128 Πληρεξούσιους, μεταξύ των οποίων και ο Κολοκοτρώνης, «Εξεδόθη εν Άστρει εντός του Μουσείου του Καρυτσιώτου»*, λέει η διακήρυξη της Εθνοσυνέλευσης. Η συνέλευση απάντησε με την διακήρυξη, στην υφήλιο και τους μεγαλους της εποχής . «Είμεθα αποφασισμένοι να ανεξαρτισθώμεν, ως έθνος αυτόνομον και ανεξάρτητον»*.Η σχολή καταστράφηκε το 1826 από τον Ιμπραήμ Πασά, αλλά αναστηλώθηκε αργότερα από συγγενείς του ΚαρυτσιώτηΤα επόμενα χρόνια, έγινε σχολείο και το 1985 έγινε το Αρχαιολογικό Μουσείο Άστρους. Το 2008 έκλεισε λόγω ζημιών που προκλήθηκαν από σεισμό. Ωστόσο οι επισκέπτες μπορούν να δουν τον χώρο που έγινε η εθνοσυνέλευση, τον προαύλιο χώρο με κάποια ευρήματα από την Έπαυλη του Ηρώδη του Αττικού και εξωτερικά το διώροφο μουσείο και τους τοίχους του, που βοηθούσαν σαν παραρτήματα της σχολής.

Η Σχολή Καρυτσιώτη και ο γειτονικος «Ιερός Χώρος» της Β’ Εθνοσυνέλευσης των Ελλήνων έχει κηρυχθεί από το υπουργείο Παιδείας το 1946 «διατηρητέον ιστορικόν μημείον το εν Άστρει διδακτήριον».

## Εκθέματα
Στο μουσείο εκτίθενται:
* Αρχιτεκτονικά μέλη από την Έπαυλη του Ηρώδη του Αττικού στην Εύα (Δολιανά Κυνουρίας). Μέρος της συλλογής εκτίθεται και στην αυλή του μουσείου.
* Ευρήματα, κυρίως κεραμικά από νεκροταφεία ελληνιστικών χρόνων.
* Μικροαντικείμενα και νομίσματα από διάφορες περιοχές της Κυνουρίας, όπως η αρχαία Θυρέα Αρκαδίας στη σημερινή θέση *Ελληνικό* και η αρχαία πόλη Ανθήνη.
* Επιγραφές από διάφορες θέσεις της Κυνουρίας.

## Δείτε επίσης
* Έπαυλη του Ηρώδη του Αττικού
* Ανθήνη
* Β΄ Εθνοσυνέλευση Άστρους

## Σημειώσεις

## Παραπομπές


## Πηγές
* Θυρεάτις Γη, Αθήνα 1981, Εκδόσεις Πνευματικού κέντρου άστρους, Ιωάννη Κουσκουνά, Κυριάκου Χασαπογιάννη, Ιωάννη Κακαβούλια

## Εξωτερικοί σύνδεσμοι
* https://eleftherostypos.gr/politismos/epavli-irodi-attikou-sti-loukou-o-gordios-desmos-kai-to-theatro-tou-paralogou
* Δήμος Βόρειας Κυνουρίας: «Το Αρχαιολογικό Μουσείο Άστρους αποκαλύπτει τα μυστικά της Έπαυλης του Ηρώδη Αττικού» στο YouTube

Αστρος
Κατηγορία:Δήμος Βόρειας Κυνουρίας
Νοητός

Ο Νοητός ήταν Μικρασιάτης μοναρχιανικός θεολόγος του 2ου αιώνα. Θεωρείται ως ένας από τους κυριότερους εκπροσώπους του πατροπασχιτισμού.

## Βιογραφία

Δεν είναι γνωστό πότε ακριβώς γεννήθηκε και πότε πέθανε, σύμφωνα όμως με τις πηγές γεννήθηκε στη Σμύρνη οπού και έζησε κατά τον 2ο αιώνα μ.Χ. Κατά μια εκδοχή φαίνεται να ήταν ιερέας. 

Όταν εμφάνισε μοναρχιανικές αντιλήψεις κλήθηκε από τους πρεσβύτερους της εκκλησίας της Σμύρνης για συζήτηση κατά την οποία λοιδορήθηκε και χαρακτηρίστηκε ως «Ανόητος». Έπειτα από αυτό, ο Νοητός δημιούργησε δική του ιδιαίτερη θρησκευτική ομάδα και παρομοίασε τον εαυτό του με τον Μωυσή και τον αδελφό του με τον Ααρών, με επακόλουθο τη νέα κλήση του και τον αφορισμό του.

Για την περαιτέρω προσωπική του πορεία τίποτα δεν είναι γνωστό. Αν και υπάρχει η πεποίθηση ότι αργότερα μετέβη στη Ρώμη για να διαδώσει τη διδασκαλία του, αυτό δεν είναι επιβεβαιωμένο.

## Διδασκαλία

Σύμφωνα με τη διδασκαλία του Νοητού, ο Θεός, Πατήρ και Δημιουργός είναι ένας και αυτός. Δημιουργώντας τα πάντα, παρέμενε αφανής όποτε ήθελε, άλλοτε ήταν ορατός και άλλοτε αόρατος, άλλοτε ήταν αγέννητος και άλλοτε «γεννητός» και άλλοτε από αθάνατος γινόταν θνητός. Κατά τον Νοητό, ο Θεός είναι ο «γεννηθείς» και ο «παθών» και ο Υιός δεν ήταν παρά ένας τρόπος φανέρωσης του Πατέρα στον κόσμο.

Η διδασκαλία του Νοητού ήταν μια εκτενέστερη και πιο εμπεριστατωμένη εκδοχή της αντίστοιχης διδασκαλίας του Πραξέα. Γνώρισε μάλιστα ευρεία απήχηση στη Δύση, στην οποία μεταφέρθηκε μέσω των μαθητών του Νοητού και απετέλεσε τη βάση για τη διαμόρφωση του μοναρχιανικού δόγματος και του Σαβελλιανισμού.

Τη διδασκαλία του Νοητού, καταπολέμησε ο Ιππόλυτος Ρώμης μέσω του έργου του «Εις την αίρεσιν του Νοητού».

## Παραπομπές


Νοητός
Νοητός
Γενική Διάσκεψη Μέτρων και Σταθμών

Η **Γενική Διάσκεψη Μέτρων και Σταθμών** (γαλλικά: Conférence Générale des Poids et Mesures, CGPM) (αγγλικά: General Conference on Weights and Measures, GCWM) είναι το κεντρικό όργανο τριών διακυβερνητικών οργανισμών που ιδρύθηκαν το 1875 σύμφωνα με τις αποφάσεις της τότε Διάσκεψης Μέτρων (Γαλλικά: Convention du Mètre) για να καλύψουν τα ενδιαφέροντα των κρατών-μελών. Τα κράτη-μέλη που υπέγραψαν τότε ήταν: Αργεντινή, Αυστροουγγαρία, Βέλγιο, Βενεζουέλα, Βραζιλία, Γαλλία, Γερμανική αυτοκρατορία, Δανία, Ελβετία, Ηνωμένες Πολιτείες, Ισπανία, Ιταλία, Οθωμανική αυτοκρατορία, Περού, Πορτογαλία, Ρωσία, Σουηδία και Νορβηγία. Η διάσκεψη, που ίδρυσε και άλλα δυο σώματα, την Διεθνή Επιτροπή Μέτρων και Σταθμών (αγγλικά: International Committee for Weights and Measures - ICWM) (γαλλικά: Comité International des Poids et Mesures - CIPM) και το Διεθνές Γραφείο Μέτρων και Σταθμών (αγγλικά: International Bureau of Weights and Measures - IBWM) (γαλλικά: Bureau International des Poids et Mesures - BIPM), είχε σκοπό να συντονίσει τη διεθνή μετρολογία και να οργανώσει την ανάπτυξη του μετρικού συστήματος (metric system).

Η Διάσκεψη συγκαλείται στη Σεβρ (Sèvres, νοτιοδυτικό προάστιο του Παρισιού) κάθε 4 ως έξι χρόνια. Αρχικά ασχολήθηκε μόνο με το χιλιόγραμμο (kg), το μέτρο (m) και τις υποδιαιρέσεις τους, αλλά το 1921 ο σκοπός της Διάσκεψης επεκτάθηκε για να συμπεριλάβει όλες τις φυσικές μετρήσεις και επομένως όλες τις όψεις ενός μετρικού συστήματος. Το 1960 η 11η Γενική Διάσκεψη Μέτρων και Σταθμών αποδέχτηκε το Διεθνές Σύστημα Μονάδων (γαλλικά: Système International d'Unités), (αγγλικά: International System of Units) που σήμερα είναι γνωστό σαν "'SI'".

Μέχρι τον Αύγουστο του 2013, τα κράτη-μέλη είχαν φτάσει τα 55 και άλλα 38 κράτη είχαν γίνει δεκτά σαν "συνεργαζόμενα".

## Εξωτερικοί σύνδεσμοι
* https://web.archive.org/web/20120926233323/http://www.bipm.org/en/convention/cgpm/

Κατηγορία:Διεθνείς οργανισμοί
Κατηγορία:Παρίσι
Κρατικός Αερολιμένας Κυθήρων «Αλέξανδρος Αριστοτέλους Ωνάσης»

Ο **Κρατικός Αερολιμένας Κυθήρων «Αλέξανδρος Αριστοτέλους Ωνάσης»** (συντομογραφίες: IATA: **KIT**, ICAO: **LGKC**, ΥΠΑ: **ΚΑΚΘΩ**). Ονομάστηκε προς τιμήν του Αλέξανδρου Ωνάση, γιου του εφοπλιστή Αριστοτέλη Ωνάση. Απέχει 23 χιλιόμετρα από το κέντρο της πόλης, ενώ δεν υπάρχει κάποιου είδους τακτική συγκοινωνία με αυτή, παρά μόνο τα ταξί.

## Ιστορικό διαδρόμων απογείωσης/προσγείωσης
Η πρώτη προσγείωση επιβατικού αεροσκάφους στο διάδρομο 02/20 πραγματοποιήθηκε το 1971. Ο διάδρομος αυτός ολοκληρώθηκε με τη νέα του μορφή το 1988. Το αρχικό του μήκος ήταν 1.461 μ. Μεταξύ 2001 και 2002 πραγματοποιήθηκαν έργα επέκτασης του διαδρόμου, ο οποίος πλέον είχε μήκος 1.488 μ. Η πρώτη ναυλωμένη πτήση *(charter)* πραγματοποιήθηκε το 2004, από την εταιρεία Swiss και προορισμό τη Ζυρίχη.

## Ιστορικό εγκαταστάσεων
Ο πρώτος επιβατικός αεροσταθμός κατασκευάστηκε το 1971, και παρέμεινε έως το 2004 όταν και ολοκληρώθηκε η κατασκευή του νέου. Ο νέος αεροσταθμός είχε ξεκινήσει να κατασκευάζεται δύο χρόνια νωρίτερα, και έχει συνολικό εμβαδόν 2.370 μ2. Το 2007 εγκαταστάθηκε στον αερολιμένα νέο ραδιοβοήθημα αεροναυτιλίας VOR/DME. Στις 29 Απριλίου 2014 ο αερολιμένας έλαβε το όνομα του Αλέξανδρου Ωνάση.

## Εγκαταστάσεις
Στο χώρο υπάρχουν πυροσβεστικός και αστυνομικός σταθμοί. Επίσης, στη περιοχή Σκληρή, βρίσκεται το τερματικό ραντάρ του Eurocontrol. Το συνολικό εμβαδόν των εγκαταστάσεων ανέρχεται σε 1.720 μ2.

### Εγκαταστάσεις πολιτικής χρήσεως
Το δάπεδο στάθμευσης του αερολιμένα, διαθέτει 3 θέσεις αεροσκαφών και είναι εμβαδού 420 μ2. Διαθέτει ραδιοβοηθήματα τύπου VOR/DME, TACAN και NDB, ενώ το επίπεδο πυρασφάλειας είναι 5ης κατηγορίας.

### Παρεχόμενες υπηρεσίες
Στο χώρο του αεροσταθμού υπάρχει κατάστημα αφορολογήτων ειδών, εστιατόριο, καφετέρια, γραφεία ενοικίασης αυτοκινήτων καθώς και χώρος στάθμευσης στο εξωτερικό του.

## Αεροπορικές εταιρείες και προορισμοί

## Εξωτερικοί σύνδεσμοι

* Πληροφορίες από την Υπηρεσία Πολιτικής Αεροπορίας
* Πληροφορίες από το Δήμο Κυθήρων

## Παραπομπές



Κυθήρων Ωνάσης
Αερολιμενας
Στας Σούρινς

Ο **Στανισλάφ Αντρέγεβιτς Σούρινς** (Ρωσικά: Станислав Андреевич Шуринс, Ουκρανικά: Станіслав Андрійович Шурін, Λετονικά: Stas Šurins), είναι τραγουδιτής και ηθοποιός με τριπλή υπηκοότητα, ρωσική, ουκρανική, λετονική, είναι γεννημένος 1 Ιουνίου του 1990, έγινε γνωστός από τη νίκη του στο Фабрики зірок 3, και γνωρίζει άπταιστα, ρωσικά, ουκρανικά, λετονικά, αγγλικά και γαλλικά.

## Фабрики зірок 3
Ο Στας είχε νικήσει στο ριάλιτι σόου με θέμα το τραγούδι της Ουκρανίας.

## Фабрика звёзд: Россия-Украина
Παρουσιαστής: Ντμίτρι Σέπελεφ

### Ουκρανία
* Μαξ Μπάρσκιχ (2 νίκες)
* Στας Σούρινς (2 νίκες)
* ΝτίΟ.φίλμι (3 νίκες)
* Γιέβα Μπουσμινά (0 νίκες)
* Έρικα (τραγουδίστρια) (1 νίκη)

### Ρωσία
* Ντμίτρι Καλντούν (2 νίκες)
* Βικτώρια Νταινέκο (2 νίκες)
* Ντομινίκ Τζόκερ (4 νίκες)
* Βλαντ Σοκολόφσκι (1 νίκη)
* Πολίνα Γκαγκάρινα (3 νίκες)

### Δες και στο YouTube
* https://www.youtube.com/watch?v=4DrIO6mUlkY
* https://www.youtube.com/watch?v=Yw8iKNnzYZo
* https://www.youtube.com/watch?v=Hvt2O1uikOc
* https://www.youtube.com/watch?v=BJuW8LaHy2I

## Εξωτερικοί σύνδεσμοι
* http://lichnosti.net/people_1248.html

Κατηγορία:Ουκρανοί τραγουδιστές
Κατηγορία:Ουκρανοί ηθοποιοί
Κατηγορία:Ρώσοι τραγουδιστές
Κατηγορία:Ρώσοι ηθοποιοί
Κοινή οχιά

Η **κοινή οχιά** ή κερασφόρος οχιά, *Vipera ammodytes* (Linnaeus, 1758) είναι ένα ιοβόλο είδος οχιάς που απαντάται στη Νότια Ευρώπη, τα Βαλκάνια και περιοχές της Μέσης Ανατολής. Το δεύτερο μέρος της επιστημονικής της ονομασίας, *ammodytes*, προέρχεται από τις ελληνικές λέξεις *άμμος* και *δύτης* και ίσως δεν είναι το καταλληλότερο όνομα για ένα είδος που προτιμά βραχώδη ενδιαιτήματα.

Ένα  

## Παρουσία στην Ελλάδα
Αποτελεί το πιο κοινό από τα πέντε είδη οχιάς που απαντώνται στον ελλαδικό χώρο, καθώς τα υπόλοιπα τέσσερα είδη έχουν πολύ περιορισμένη εξάπλωση. Συγκεκριμένα η κοινή οχιά μπορεί να βρεθεί στην Ηπειρωτική Ελλάδα, Πελοπόννησο, Εύβοια, Βόρειες Σποράδες, Ιόνια νησιά (δεν υπάρχει καταγραφή του είδους από Ζάκυνθο), Κυκλάδες (Πάρος, Αντίπαρος, Μύκονος, Δήλος, Νάξος, Ίος, Σίκινος, Τήνος, Άνδρος, Σύρος, Στρογγυλό, Ηρακλειά, Επάνω Κουφονήσι, ίσως και στο Τραγονήσι, πιθανόν και σε άλλα νησιά), Θάσο και πιθανότατα στη Σαμοθράκη.

μικρογραφία|500x500εσ|left|Γεωγραφική κατανομή των πέντε ειδών οχιάς στην Ελλάδα
Στην Ελλάδα εκτός από την κοινή οχιά, απαντώνται τα εξής είδη οχιάς:
*Οθωμανική οχιά – *Montivipera xanthina* (Gray, 1849)
*Οχιά της Μήλου *– Macrovipera schweizeri* (Werner, 1935)
*Αστρίτης *– Vipera berus* (Linnaeus, 1758)
*Νανόχεντρα – *Vipera graeca* (Nilson & Andrén, 1988)
Στην Κύπρο εντοπίζεται η φίνα ή κοντονούρα (λόγω της κοντής της ουράς), που ανήκει στο είδος *Macrovipera lebetina*.

## Παραπομπές


## Εξωτερικοί σύνδεσμοι
* 

Κατηγορία:Εχιδνίδες
Βάση (μαθηματικά)

Στην ύψωση σε δύναμη, η **βάση** είναι ο αριθμός b σε μια έκφραση της μορφής bν. Ο αριθμός ν λέγεται εκθέτης και η έκφραση επίσημα είναι γνωστή ως «ύψωση του b σε δύναμη ν» ή «δύναμη με βάση b και εκθέτη ν». Αναφέρεται πιο συχνά ως «νιοστή δύναμη του b», «b στη νιοστή δύναμη» ή «b σε δύναμη ν». Για παράδειγμα, η τέταρτη δύναμη του 10 είναι 10.000, επειδή 104 = 10.000. Ο όρος *δύναμη* κανονικά αναφέρεται σε ολόκληρη την έκφραση, αλλά μερικές φορές χρησιμοποιείται για να περιγράψει τον εκθέτη. 

Όταν η νιοστή δύναμη του b ισούται με έναν αριθμό a, ή a = bν, τότε το b ονομάζεται «νιοστή ρίζα» του a. Για παράδειγμα, το 10 είναι η τέταρτη ρίζα του 10.000. 

Η αντίστροφη συνάρτηση της ύψωσης σε δύναμη ν με βάση b (όταν είναι καλά ορισμένη) καλείται λογάριθμος με βάση b και συμβολίζεται με *logb*. Έτσι: 

:\log_b a = n. \, 

Για παράδειγμα, \log_{10} 10000 = 4.

Κατηγορία:Αριθμητική
Γεώργιος Γρηγορίου (πολιτικός)

Ο **Γεώργιος Γρηγορίου του Θεόδωρου** (1909  - 14 Ιουλίου 1970) ήταν Έλληνας πολιτικός, ο οποίος υπηρέτησε ως βουλευτής και υφυπουργός.

## Πολιτική σταδιοδρομία
Το 1945 διορίστηκε Νομάρχης Σάμου και ακολούθησε ήπια πολιτική. Στην κυβέρνηση Πλαστήρα χρημάτισε υφυπουργός Οικονομικών, από τις 27 Οκτωβρίου 1951 ως τις 11 Οκτωβρίου 1952. Στις εκλογές του 1958 ήταν υποψήφιος βουλευτής με το ΠΑΔΕ, αλλά δεν εξελέγη.

Στις εκλογές του 1961 εξελέγη βουλευτής στην εκλογική περιφέρεια Σάμου με την Ένωση Κέντρου (από την δεύτερη κατανομή) και επανεξελέγη στις εκλογές του 1964.

Ήταν παντρεμένος με τη Μάρω Γρηγορίου.

Πέθανε στις 14 Ιουλίου 1970 και κηδεύτηκε την επομένη από το ναό του Αγίου Διονυσίου (οδός Σκουφά).

## Παραπομπές


Κατηγορία:Βουλευτές Σάμου
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες υφυπουργοί Οικονομικών
Κατηγορία:Νομάρχες Σάμου
Πρισκιλλιανός

Ο **Πρισκιλλιανός** ( λατ: *Priscillianus* ) ήταν Ρωμαίος χριστιανός θεολόγος και επίσκοπος από την Ισπανία που εκτελέστηκε το 385 ως αιρετικός. Υπήρξε ο ιδρυτής του Πρισκιλλιανισμού.

## Βιογραφία

Ο Πρισκιλλιανός γεννήθηκε στη ρωμαϊκή Γαλικία γύρω στο 345. Ήταν γόνος πλούσιας οικογένειας ευγενών και άτομο ευρείας μόρφωσης.
Ξεκίνησε τη σταδιοδρομία του ως δάσκαλος θρησκευτικών και διέθετε μεγάλη επιρροή επί του γυναικείου πληθυσμού ενώ παράλληλα χαρακτηριζόταν από έντονη ασκητική πειθαρχία. Κατηγορήθηκε πως από το 370 εμφάνισε μυστικιστική διδασκαλία και δυαρχικές αντιλήψεις μέσω της ανάμιξης στοιχείων από τον γνωστικισμό και τον μανιχαϊσμό.
Ο ίδιος, ξεκινώντας από την Μερίδα και την Κορδούη, κατάφερε να προσελκύσει πλήθος ακολούθων και οι ιδέες του διαδόθηκαν γρήγορα στην Ισπανία και τη Γαλλία.

Στις 4 Οκτωβρίου του 380, συνήλθε στη Σαραγόσα σύνοδος που φέρεται να τον αφόρισε αν και σύμφωνα με νεότερες απόψεις κάτι τέτοιο δεν είναι απολύτως βέβαιο.
Λίγο καιρό μετά τη σύνοδο, ο Πρισκιλλιανός, ο οποίος είχε νωρίτερα κληθεί να παραστεί στη Σαραγόσα αλλά αρνήθηκε, χειροτονήθηκε από φιλικούς προς τη διδασκαλία του ιεράρχες, ως επίσκοπος της Άβιλα. Ακολούθησε έκκληση των αντιπάλων του Πρισκιλλιανού προς τον αυτοκράτορα Γρατιανό, ο οποίος εξέδωσε διάταγμα με το οποίο καταδίκαζε τον ίδιο αλλά και τους ιεράρχες οπαδούς του σε εξορία. Προσπάθειά τους να βρουν συμπαράσταση από τον Αμβρόσιο Μεδιολάνων και τον πάπα Δάμασο απέτυχε, κατάφεραν όμως να επιστρέψουν στις επισκοπικές τους θέσεις χάρη στην εύνοια κρατικών αξιωματούχων.

Το 385, ο Πρισκιλλιανός κλήθηκε από κοινού με άλλους ομοϊδεάτες του στην πόλη Τρέβηροι, που εκείνη την εποχή ήταν έδρα του  αυτοκράτορα Μάγνου Μάξιμου προκειμένου να δικαστούν. Μάλιστα, ο Πρισκιλλιανός απολογήθηκε ενώπιον του ίδιου του Μάξιμου. Τελικά, ο ίδιος και πολλοί ακόμη οπαδοί του κρίθηκαν ένοχοι για τις κατηγορίες της αίρεσης, της μαγείας και της σεξουαλικής ανηθικότητας και εκτελέστηκαν παρά την αντίθετη γνώμη διαφόρων ιεραρχών όπως ο Αμβρόσιος Μεδιολάνων, ο Μαρτίνος Τουρώνης και ο Πάπας Σιρίκιος.

Κατά τα τέλη του 19ου αιώνα ανακαλύφθηκαν και εν συνεχεία δημοσιεύτηκαν πραγματείες που αποδίδονται στον Πρισκιλλιανό. Μάλιστα, αυτό είχε ως αποτέλεσμα μερίδα ακαδημαϊκών να επιχειρήσει να αποκαταστήσει την υστεροφημία του Πρισκιλλιανού, υποστηρίζοντας πως η καταδίκη του ήταν άδικη και αθεμελίωτη.

## Διδασκαλία

Όπως αναφέρθηκε, ο Πρισκιλλιανός στη διδασκαλία του εισήγαγε δυαρχικές αντιλήψεις μέσω της ανάμιξης στοιχείων από τον γνωστικισμό και τον μανιχαϊσμό. Αντέκρουε την τριαδικότητα και δεχόταν δύο αρχές: την αρχή του αγαθού που πηγάζει από τον Θεό και την αρχή του κακού που πηγάζει από τον διάβολο. 
Για τον Πρισκιλλιανό και τους οπαδούς του, ο Χριστός, οι άγγελοι και οι ψυχές είναι απόρροιες εκ του Θεού ενώ το σώμα αποτελεί πλάσμα του διαβόλου. Για αυτό τον λόγο, για τον Πρισκιλλιανισμό η ανάσταση της σάρκας ήταν αδιανόητη.

Επίσης, ο Πρισκιλλιανός δίδασκε την άρνηση του γάμου διότι είναι παράγοντας δημιουργίας νέων σωμάτων επέτρεπε όμως την εξωγαμική ένωση.

## Παραπομπές


Πρισκιλλιανός
Πρισκιλλιανός
Πρισκιλλιανός
Κατηγορία:Επίσκοποι του 4ου αιώνα
Οίδημα του Ράινκε

250px|μικρογραφία|δεξιά|Το οίδημα του Ράινκε

Το **οίδημα του Ράινκε** (διεθνώς: *Reinke's edema*), είναι γνωστό επίσης ως **εκφυλιστικός πολύποδας**, είναι η διόγκωση των φωνητικών χορδών εξαιτίας της συλλογής υγρού (οίδημα) στον επιφανειακό υμένα των φωνητικών χορδών  (χώρος του Ράινκε). Ονομάστηκε έτσι από τον Φρίντριχ Ράινκε (Friedrich B. Reinke).

## Παρουσίαση
Το οίδημα του Ράινκε προκαλεί την διόγκωση των φωνητικών χορδών δημιουργώντας ανωμαλία στην επιφάνεια τους, προσδίδοντας σε αυτές το σχήμα σάκου. Εμφανίζονται χλωμές και ημιδιάφανες. Τα άτομα με οίδημα του Ράινκε τυπικά έχουν φωνή χαμηλής συχνότητας και βραχνή, καθώς χρησιμοποιούν τις νόθες φωνητικές χορδές για την παραγωγή της φωνής.

## Αιτίες
Κοινές αιτίες για το οίδημα του Ράινκε μπορεί να είναι το κάπνισμα, η γαστροοισοφαγική παλινδρόμηση, ορμονικές αλλαγές όπως ο υποθυρεοειδισμός και η χρόνια κατάχρηση της φωνής.

## Ιστολογία
Ιστοπαθολογ9ία: η βιοψία της φωνητικής πτυχής μπορεί να χρησιμοποιηθεί στη διάγνωση σε μερικές περιπτώσεις. Η ιστολογία δείχνει οίδημα του χώρου του Ράινκε.

## Θεραπεία
Το πρώτο στάδιο της θεραπείας είναι η απομάκρυνση της πηγής του ερεθισμού (διακοπή του καπνίσματος, ξεκούραση φωνητικών χορδών, κ.τ.λ). Αυτό μπορεί να έχει αποτέλεσμα, αν γίνει σύντομα μετά την ανάπτυξη του οιδήματος. Το χειρουργείο είναι επίσης μία επιλογή και μπορεί να αποκαταστήσει τη φωνή αλλά είναι αναποτελεσματικό στην πλήρη αποκατάσταση της φωνής όπως στο αρχικό στάδιο. Αποφλοίωση των φωνητικών πτυχών, δηλαδή αφαίρεση μέρος του επιθηλίου, έχει γίνει πρώτα στη μία πλευρά και 3-4 εβδομάδες στην άλλη πλευρά. Η λογοθεραπεία συστήνεται για κατάλληλη παραγωγή φωνής.

## Παραπομπές


### Πηγές
* 

## Εξωτερικοί σύνδεσμοι

* 

Κατηγορία:Παθήσεις
Δηίοχος ο Προκοννήσιος

Ο **Δηίοχος** ή **Δηίλοχος**  ήταν Ίωνας λογογράφος από την Προκόννησο. Έζησε σύμφωνα με τον Διονύσιο τον Αλικαρνασσέα προ του Πελοποννησιακού πολέμου,  τον 5ο π.Χ. αιώνα κατά πάσα πιθανότητα.

Για την ζωή του δεν γνωρίζουμε τίποτα και για το έργο του ελάχιστα πράγματα. Φαίνεται πως έγραψε με τίτλο *Περί Κυζίκου*, ένα χρονικό της πόλης αυτής και της Βιθυνίας γενικότερα, όπου διηγούταν και τα περιστατικά της Αργοναυτικής εκστρατείας που έλαβαν χώρα στη περιοχή.

Ανέφερε μεταξύ άλλων τον πυγμαχικό αγώνα ανάμεσα στον Άμυκο, τον μυθικό γίγαντα βασιλιά των Βεβρύκων της Βιθυνίας, και στον αργοναύτη Πολυδεύκη που κατέληξε με νίκη του τελευταίου. Ο Δηίοχος συνέταξε και έναν κατάλογο των αργοναυτών, στον οποίο συμπεριέλαβε και το όνομα του Αμφιάραου.

Σε ένα άλλο διασωθέν απόσπασμα αναφέρει ότι η Κλείτη, η σύζυγος του βασιλιά Κυζίκου, πέθανε από την λύπη της και ότι από τα δάκρυά της σχηματίσθηκε μια πηγή στην Κύζικο που έφερε το όνομά της. 

Το έργο του υπήρξε σημαντική πηγή πληροφοριών για μεταγενέστερους του ιστορικούς και ποιητές, όπως ο Απολλώνιος ο Ρόδιος.  Διεσώθησαν ελάχιστα μόνον αποσπάσματα.

## Παραπομπές


κατηγορία:Αρχαίοι Έλληνες ιστορικοί
κατηγορία:Αρχαίοι Προκοννήσιοι
Rec.Sport.Soccer Statistics Foundation

Ο **Rec.Sport.Soccer Statistics Foundation** (**RSSSF**) είναι διεθνής, ερασιτεχνικός οργανισμός αφιερωμένος στη συλλογή στατιστικών στοιχείων σχετικά με το ποδόσφαιρο. Σκοπός του ιδρύματος είναι η δημιουργία ενός εξαντλητικού αρχείου πληροφοριών σχετικών με το ποδόσφαιρο από όλο τον κόσμο. Το γερμανικό περιοδικό Der Spiegel τον περιέγραψε το 2021 ως τη «Βικιπαίδεια των ποδοσφαιρικών στατιστικών».

## Ιστορία
Σύμφωνα με τους ιδρυτές του, ο οργανισμός δημιουργήθηκε τον Ιανουάριο του 1994  (ανακοινώθηκε η έναρξη λειτουργίας στις 18 Δεκεμβρίου 1994) από τρεις θαμώνες της ομάδας ειδήσεων Rec.Sport.Soccer (RSS) του Usenet: τους Λαρς Όρχους, Κεντ Χέντλουνδ και Κάρελ Στόκερμανς. Ήταν γνωστό αρχικά ως «North European Rec.Sport.Soccer Statistics Foundation», αλλά η γεωγραφική αναφορά αφαιρέθηκε όταν τα μέλη του από άλλες περιοχές αυξήθηκαν. Αναπτύχθηκε με βάση το δίκτυο Usenet - ένα είδος πρωτοδιαδικτύου που παρείχε πρόσβαση σε χρήστες από όλο τον κόσμο για ανταλλαγή δεδομένων. Σήμερα ο οργανισμός RSSSF έχει μέλη και συνεργάτες από όλο τον κόσμο. Θεωρείται ως ένας από τους πιο ολοκληρωμένους ιστότοπους στο διαδίκτυο για όποιον ενδιαφέρεται για στατιστικά ποδοσφαίρου, και για πολλούς ο πιο αξιόπιστος.

## Δείτε επίσης
* IFFHS

## Παραπομπές


## Πηγές

*

## Εξωτερικοί σύνδεσμοι
*Rec.Sport.Soccer Statistics Foundation
*RSSSF Charter
*Best of RSS

Κατηγορία:Ποδοσφαιρικές ιστοσελίδες
Κρις Τουμάζου

Ο **Κρις Τουμάζου** (Χριστόφορος Τουμάζου) είναι ηλεκτρολόγος μηχανικός, καθηγητής, ερευνητής και εφευρέτης στον τομέα της εμβιομηχανικής.  

## Βιογραφικά στοιχεία
Ο **Χριστόφορος Τουμάζου** γεννήθηκε στις 5 Ιουλίου 1961 στο Τσέλτεναμ της Οξφόρδης από Κύπριους γονείς. Οι γονείς του, Μάρκος και Αντριάννα, μετανάστευσαν στην Αγγλία από τη Γιαλούσα της Κύπρου τα τέλη της δεκαετίας του 1950. Σπούδασε Ηλεκτροτεχνικός στο τοπικό ΙΕΚ (City & Guilds), πήρε πτυχίο ηλεκτρολόγου μηχανικού στο Oxford Brookes Univercity, διδακτορικό στο ίδιο πανεπιστήμιο και μεταδιδακτορικό στο Imperial College. Σε αυτόν οφείλονται πρωτοποριακές καινοτομίες στον τομέα της βιοϊατρικής τεχνολογίας. Είναι καθηγητής σχεδιασμού κυκλωμάτων στη σχολή Ηλεκτρολόγων Μηχανικών του Imperial College του Λονδίνου, κύριος επιστήμονας στο Ινστιτούτο Βιοϊατρικής Μηχανικής, κάτοχος σημαντικού αριθμού ευρεσιτεχνιών και ιδρυτής εταιρειών νέων τεχνολογιών. Έχει λάβει σημαντικό αριθμό διακρίσεων και βραβείων.

## Βραβεύσεις
* 2014: το Ευρωπαϊκό Γραφείο Ευρεσιτεχνιών (EPO) του απένειμε το πρώτο βραβείο «European Inventor Award 2014» (Βραβείο Ευρωπαίου Εφευρέτη 2014) στο πεδίο της έρευνας.
* 2013: έλαβε την καθηγητική θέση Regius Professorship of Engineering, ανώτατη διάκριση

## Πηγές - Παραπομπές


Κατηγορία:Ηλεκτρολόγοι μηχανικοί
Κατηγορία:Εταίροι της Βασιλικής Εταιρείας
Στέφανι Κουόλεκ

Η **Στέφανι Κουόλεκ** (, 31 Ιουλίου 1923 – 18 Ιουνίου 2014) ήταν Αμερικανίδα χημικός η οποία, όσο εργαζόταν για την εταιρεία Dupont, εφηύρε το κέβλαρ το ελαφρύ αλλά σκληρό υλικό που χρησιμοποιείται στα αλεξίσφαιρα γιλέκα και σε πολλές άλλες εφαρμογές. Για την εργασία της στη χημεία πολυμερών είχε λάβει πολλές βραβεύσεις.

## Παραπομπές


Κατηγορία:Αμερικανοί χημικοί
Κατηγορία:Αμερικανοί εφευρέτες
Κατηγορία:Χημικοί του 20ού αιώνα
BBC Two Ουαλία

Το **BBC Two Ουαλία** είναι τηλεοπτικός σταθμός του BBC Ουαλίας, ο οποίος εκπέμπει στην Ουαλία. Ο σταθμός εκπέμπει από το Ραδιομέγαρο του BBC Ουαλίας στο Κάρντιφ.

Από τις 5 Νοεμβρίου του 2001 μέχρι τις 2 Ιανουαρίου του 2009 το BBC Two Wales εξέπεμπε στην αναλογική τηλεόραση. Στη ψηφιακή τηλεόραση ο σταθμός μοιραζόνταν μία συχνότητα με το BBC 2W με αποτέλεσμα το BBC Two Ουαλία να εκπέμπει ψηφιακά μόνο τις ώρες που το BBC 2W ήταν κλειστό. Το BBC 2W ήταν συνεργαζόμενο κανάλι με το BBC Two Ουαλία, αλλά έκλεισε όταν σταμάτησε η αναλογική εκπομπή στο Ηνωμένο Βασίλειο.

## Μετάδοση
Ο σταθμός στην Ουαλία, εκπέμπει μέσω επίγειας ψηφιακής, δορυφορικής και καλωδιακής τηλεόρασης. Στο υπόλοιπο Ηνωμένο Βασίλειο εκπέμπει μέσω δορυφόρου. Επιπλέον ο σταθμός εκπέμπει και μέσω του BBC iPlayer, μιας υπηρεσίας του BBC.

## Παραπομπές


## Εξωτρερικοί σύνδεσμοι
*Επίσημη Ιστοσελίδα

Κατηγορία:Ουαλικοί τηλεοπτικοί σταθμοί
Κατηγορία:British Broadcasting Corporation
Κατηγορία:BBC Cymru Wales
Μάρκος Κλαύδιος Μάρκελλος

Ο **Μάρκος Κλαύδιος Μάρκελλος** (*Marcus Claudius Marcellus*, 268 π.Χ. - 208 π.Χ.), πέντε φορές εκλεγμένος ως ύπατος της Ρωμαϊκής Δημοκρατίας, ήταν σημαντικός Ρωμαίος στρατιωτικός ηγέτης κατά τη διάρκεια του Γαλατικού Πολέμου του 225 π.Χ. και το Β΄ Καρχηδονιακού Πολέμου. Ο Μάρκελλος κέρδισε το πιο διάσημο τρόπαιο που ένας Ρωμαίος στρατηγός θα μπορούσε να κερδίσει, το spolia opima, για τη δολοφονία του Γαλάτη στρατιωτικού ηγέτη και βασιλιά Βιριδόμαρου σε σώμα με σώμα μάχη το 222 π.Χ. στη μάχη του Κλαστίντιουμ. Επιπλέον, είναι γνωστός για την κατάκτηση της οχυρωμένης πόλης των Συρακουσών σε μια παρατεταμένη πολιορκία κατά τη διάρκεια της οποίας δολοφονήθηκε από τους Ρωμαίους ο Αρχιμήδης, ο διάσημος εφευρέτης. Ο Μάρκελλος πήρε τα επιστημονικά όργανα του δολοφονημένου Αρχιμήδη, μεταξύ των οποίων δυο αυτόματες μηχανικές ουράνιας σφαίρες - πλανητάρια, όμοια με τον φημισμένο Μηχανισμό των Αντικυθήρων. Ο Μάρκελλος πήρε την μια αυτόματη ουράνια σφαίρα στο σπίτι του και την άλλη δώρισε στον ναό της Αρετής στη Ρώμη. Ο Μάρκος Κλαύδιος Μάρκελλος πέθανε σε μάχη το 208 π.Χ., αφήνοντας πίσω του μια κληρονομιά στρατιωτικών κατακτήσεων και τον αναζωογονημένη ρωμαϊκό μύθο του opima spolia.
## Παραπομπές


Κατηγορία:Ρωμαίοι πολιτικοί
Κατηγορία:Πρωταγωνιστές του Β΄ Καρχηδονιακού Πολέμου
Κατηγορία:Στρατιωτικοί της Αρχαίας Ρώμης
Κατηγορία:Ύπατοι της Ρωμαϊκής Δημοκρατίας
Κατηγορία:Ρωμαίοι ύπατοι του 3ου αιώνα π.Χ.
Κένταλ Σμιτ

Ο **Κένταλ Σμιντ** (*Kendall Francis Schmidt*, 2 Νοεμβρίου 1990) είναι Αμερικανός ηθοποιός, τραγουδιστής, τραγουδοποιός, χορευτής και μουσικός παραγωγός. Είναι πιο γνωστός για τον ρόλο του ως *Kendall Knight* στο *[[Big Time Rush]] *ενώ έχει παίξει δευτερεύοντες ρόλους σε διάφορες τηλεοπτικές εκπομπές όπως το *[[Στην Εντατική|ER]]*, *[[Without a Trace]]*, *[[Phil of the Future]]*, *[[Ghost Whisperer]]*, *[[Οικογένεια Γκίλμορ|Gilmore Girls]]* και *[[Frasier]]*. Το πρώτο single του Kendall Schmidt ήταν μαζί με τους Heffron Drive. Παράλληλα, κυκλοφόρησε το Μάρτιο από την TOLBooth Records.

## Ζωή και καριέρα
Ο Kendall Schmidt γεννήθηκε στο Αντόβερ, Κάνσας. Ο αδελφός του, ο Κέβιν Σμιντ (Kevin Schmidt), είναι ηθοποιός. Ξεκίνησε την καριέρα του στην ηλικία των πέντε, που εμφανίζεται σε μια διαφήμιση δημητριακών πρωινού στην τηλεόραση. Όταν ήταν εννέα ετών, ήταν ένας από τους δύο νέους ηθοποιούς οι οποίοι είχαν προσληφθεί για να είναι stand-in για τον Haley Joel Osment στην ταινία του Steven Spielberg, *[[A.I. Artificial Intelligence]]*. Όταν ήταν 10 ετών, η οικογένειά του κάνει τελικά την κίνηση από το Κάνσας στην Καλιφόρνια. Ο Kendall Schmidt πρόσφατα επανάλαβε ρόλους στις σειρές *[[General Hospital]]*, *[[Titus]]*, *[[Raising Dad]]*, *[[Gilmore Girls]]* και **. Ο Kendall Schmidt ήταν guest-star σε ποικιλίες από τηλεοπτικές σειρές όπως το *[[Στην Εντατική|ER]]*, *[[MADtv]]*, *[[Frasier]]* και *[[Phil of the Future]]*. Πιο πρόσφατα, ήταν guest-star στις δραματικές σειρές *[[Without a Trace]]* και *[[Ghost Whisperer]].* Από την μεγάλη οθόνη, εμφανίστηκε στις ταινίες *[[Minority Report]]* και *[[According to Spencer]]*. Το 2009 ο Kendall Schmidt έγινε επικεφαλής στην τηλεοπτική σειρά *[[Big Time Rush]]*. Ο Kendall απεικονίζει ένα χαρακτήρα σαν τον εαυτό του με το όνομα Kendall Knight. Ο Kendall είναι ένα ήρεμο και χαλαρό μέλος από τους Big Time Rush. Είναι ο νεότερος από τους αδερφούς Schmidt. Υποστήριξε, επίσης, τον πρώην κυβερνήτη της Μασαχουσέτης Mitt Romney στις εκλογές του 2012.

Ο Kendall Schmidt είναι ο κεντρικός τραγουδιστής από το αγορίστικο συγκρότημα Big Time Rush. Έχουν κυκλοφορήσει 3 άλμπουμ μέχρι στιγμής που έγιναν πλατινένια και χρυσά. Ο Kendall Schmidt είναι επίσης μέλος στο συγκρότημα Heffron Drive. Το συγκρότημα αποτελείται από τον Kendall Schmidt και από τον κιθαρίστα των Big Time Rush, Dustin Belt.

## Ταινίες και τηλεόραση

Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Αμερικανοί χορευτές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
BBC Two Σκωτία

Το **BBC Two Σκωτία** είναι τηλεοπτικός σταθμός του BBC Σκωτίας, ο οποίος εκπέμπει στη ψηφιακή τηλεόραση. Η έδρα του σταθμού είναι στη Γλασκώβη. Το κανάλι συνεργάζεται με τον σταθμό BBC One Σκωτία. Σε αντίθεση με το BBC One Σκωτία, το οποίο εκπέμπει δικό του πρόγραμμα και λίγες φορές συνδέεται με το BBC One, το BBC Two Σκωτία την περισσότερη ώρα της ημέρας συνδέεται με το BBC Two.

Μέχρι να κλείσει η αναλογική τηλεόραση ο σταθμός εξέπεμπε και στην αναλογική και στη ψηφιακή τηλεόραση.

## Μετάδοση
Ο σταθμός στη Σκωτία, εκπέμπει μέσω επίγεια ψηφιακής, δορυφορικής και καλωδιακής τηλεόρασης, Στο υπόλοιπο Ηνωμένο Βασίλειο εκπέμπει μέσω δορυφόρου. Επιπλέον ο σταθμός εκπέμπει και μέσω του BBC iPlayer, μιας υπηρεσίας του BBC.

## Εξωτρερικοί σύνδεσμοι
*Επίσημη Ιστοσελίδα 

Κατηγορία:Σκωτσέζικοι τηλεοπτικοί σταθμοί
Κατηγορία:British Broadcasting Corporation
Κατηγορία:BBC Scotland
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1964
Ένερ Βαλένσια

Ο **Ένερ Ρεμβέρτο Βαλένσια Λάστρα** (ισπανικά: *Enner Remberto Valencia Lastra*, γεννήθηκε 11 Απριλίου 1989) είναι Εκουαδοριανός ποδοσφαιριστής που αγωνίζεται στην Τουρκία για τη Φενερμπαχτσέ και την Εθνική Ισημερινού, όπου είναι κάτοχος του ρεκόρ διεθνών τερμάτων. Αγωνίζεται ως επιθετικός, τόσο στο κέντρο όσο και στο άκρο.

## Καριέρα σε συλλόγους
Ο Βαλένσια ξεκίνησε την καριέρα του στις ακαδημίες της Καρίμπε Ζούνιορ, τον ίδιο σύλλογο με τον Αντόνιο Βαλένσια, τον συνεπώνυμο του αστέρα της Μάντσεστερ Γιουνάιτεντ. Το 2008 πήρε δωρεάν μεταγραφή στην Εμελέκ, όπου τα δύο πρώτα χρόνια δεν πήρε καθόλου ευκαιρίες. Με τον ερχομό του Αργεντινού Χόρχε Σαμπάολι, μετέπειτα προπονητή της Χιλής, στον πάγκο της Εμελέκ το 2010 ξεκίνησε να παίζει στη βασική ομάδα και σημείωσε το πρώτο του γκολ σε επαγγελματικό επίπεδο τον Μάρτιο εκείνης της χρονιάς. Η συνεισφορά του σε γκολ άρχισε να αυξάνεται και το 2013 βοήθησε σημαντικά την ομάδα του να κατακτήσει το πρώτο της πρωτάθλημα μετά από το 2002.

Τον Ιανουάριο του 2014 ο Βαλένσια πήρε μεταγραφή για το ισχυρότερο πρωτάθλημα Μεξικού και την ΚΦ Πατσούκα. Μόλις στις 18 Ιανουαρίου σημείωσε το πρώτο του γκολ ενάντια στην Τιχουάνα  και κατάφερε να φτάσει με την ομάδα του στον τελικό του Κλαουσούρα, σκοράροντας 18 φορές στην πορεία.

Στις 29 Ιουλίου του 2014 η Γουέστ Χαμ της αγγλικής Πρέμιερ Λιγκ ολοκλήρωσε τη μεταγραγή του με πενταετές συμβόλαιο για ένα ποσό που υπολογίζεται στα £12 εκατομμύρια. Έκανε το ντεμπούτο του με το νέο του σύλλογο στις 16 Αυγούστου του 2014 στην εντός έδρας ήττα με 1-0 αντικαθιστώντας τον Κάρλτον Κόουλ στο 81ο λεπτό της αναμέτρησης. Σκόραρε για πρώτη φορά στον πρώτο αγώνα του ως βασικός στην ισοπαλία με 2-2 ενάντια στη Χαλ, με σουτ βολίδα από τα 23 μέτρα, η ταχύτητα του οποίου υπολογίστηκε στα 98 χλμ την ώρα.

## Διεθνής καριέρα

Έκανε το ντεμπούτο του με την εθνική του ομάδα στις 12 Φεβρουαρίου του 2012 σε φιλικό ενάντια στην Ονδούρα, ενάντια στην οποία σκόραρε και το πρώτο του διεθνές γκολ στις 19 Νοεμβρίου του 2013 στα πλαίσια προκριματικών για το Παγκόσμιο Κύπελλο του 2014. Μετά την πρόκριση του Εκουαδόρ στα τελικά συμμετείχε στην αποστολή της ομάδας του και ήταν ο πρώτος της σκόρερ με τρία γκολ. Στο Παγκόσμιο Κύπελλο του 2022 σκόραρε τρία γκολ στα πρώτα δύο ματς και έτσι έγινε ο ποδοσφαιριστής με τα περισσότερα γκολ σε Μουντιάλ για τη χώρα του. Ένα ακόμα ρεκόρ ήταν ότι κατάφερε να σκοράρει σε έκτο σερί παιχνίδι σε Παγκόσμιο Κύπελλο.

## Δείτε επίσης
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές

   

Κατηγορία:Ποδοσφαιριστές Εθνικής Ισημερινού
Κατηγορία:Ποδοσφαιριστές Κλουμπ Σπορτ Εμελέκ
Κατηγορία:Ποδοσφαιριστές ΚΦ Πατσούκα
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Επιθετικοί ποδοσφαιριστές
Κατηγορία:Ποδοσφαιριστές από τον Ισημερινό
Κατηγορία:Ποδοσφαιριστές Παγκοσμίου Κυπέλλου 2022
Θεμιστοκλής Πετροκόκκινος

Ο **Θεμιστοκλής Π. Πετροκόκκινος** ήταν Έλληνας έμπορος και τραπεζικός του 19ου αιώνα με καταγωγή από τη Χίο, που διετέλεσε κεντρικός τραπεζίτης της Βραζιλίας.

Ο Θεμιστοκλής ήταν μέλος της επιφανούς χιώτικης Οικογένειας των Πετροκόκκινων. Μετανάστευσε στη Βραζιλία, όπου έζησε για τριάντα περίπου χρόνια στην τότε πρωτεύουσα της χώρας Ρίο ντε Τζανέιρο, ασχολούμενος αρχικώς με το εμπόριο και στη συνέχεια με τον τραπεζικό κλάδο. Την περίοδο της βασιλείας του δεύτερου και τελευταίου Αυτοκράτορα της Βραζιλίας Πέτρου Β΄ ο Πετροκόκκινος διορίσθηκε διοικητής της αυτοκρατορικής Τράπεζας της Βραζιλίας (Banco do Brasil), που τότε ήταν η κεντρική τράπεζα της χώρας. Στη θέση αυτή παρέμεινε επί σειρά ετών, *«έχων τιμήν σπανίως αποδιδομένην εις ξένους»*. Στη συνέχεια ίδρυσε και διεύθυνε για λίγα χρόνια άλλη μεγάλη τράπεζα, και ταυτόχρονα μεγάλη σιδηροδρομική εταιρεία *«και ετέραν ιπποσιδηροδρόμου»*.
Στην συνοικια Santa Isabel του Ριο εχει ονομαστει ενας δρομος Rua Petrocochino προς τιμην του.

Στη συνέχεια ο Θεμιστοκλής Πετροκόκκινος εγκαταστάθηκε κοντά στους συγγενείς του στην Ευρώπη. Πέθανε στο Μόντε Κάρλο στις αρχές Απριλίου 1887.

## Πηγές
* Βενέτης, Αντώνης Ν.: «`Ενας `Ελληνας στη Βραζιλία», επιστολή στην *[[Η Καθημερινή|Καθημερινή]]*, 17 Ιουνίου 2014, σελ. 10
* *Νέα Εφημερίς*, Aθήναι 12 Απριλίου 1887

Κατηγορία:Έλληνες τραπεζίτες
Κατηγορία:Οικογένεια Πετροκόκκινου
Jack Ruby

thumb|240px|''Η στιγμή της δολοφονίας του Όσβαλντ από τον Ρούμπι''
**Jack Ruby** είναι ο τίτλος του τραγουδιού του χαρντ ροκ συγκροτήματος Deep Purple, το οποίο αποτέλεσε το έβδομο κομμάτι του άλμπουμ "*[[Abandon (album)|Abandon]]*" που κυκλοφόρησε στις 2 Ιουνίου 1998. Αναφέρεται σε πραγματικά γεγονότα με πρωταγωνιστή τον Τζακ Ρούμπι, ο οποίος δολοφόνησε τον Λι Χάρβεϊ Όσβαλντ, εκτελεστή του τότε προέδρου των ΗΠΑ, Τζ.Φ. Κένεντι.

## Σύνθεση
Το τραγούδι ξεκινάει με τα τύμπανα και το μπάσο σε ρυθμό έξι τετάρτων, ακολουθούμενα από το ριφ της κιθάρας του Στηβ Μορς. Το κομμάτι αυτό είχαν ξεκινήσει να το δουλεύουν από την επανένωση του συγκροτήματος το 1984. Με διάρκεια 3 λεπτά και 47 δευτερόλεπτα, οι στίχοι του κομματιού παρουσιάζουν τον Ρούμπι ως έναν θερμόαιμο δολοφόνο με σκοπό την δημοσιότητα της πράξης του.

## Η ιστορία που έκανε γνωστό τον Τζακ Ρούμπι
Στις 22 Νοεμβρίου 1963, ο Λι Χάρβεϊ Όσβαλντ δολοφόνησε τον πρόεδρο των Ηνωμένων Πολιτειών, Τζον Φιτζέραλντ Κένεντι. Αρχικά, ο Όσβαλντ συνελήφθη για την δολοφονία ενός αστυνομικού και λίγο αργότερα διαπιστώθηκε ότι αυτός ήταν υπεύθυνος για τον θάνατο του προέδρου.

Δύο ημέρες αργότερα, ο Όσβαλντ μεταφερόταν στις τοπικές φυλακές του Ντάλας, όταν ο Ρούμπι βρέθηκε στο υπόγειο του αστυνομικού τμήματος και τον πυροβόλησε στο στομάχι από κοντινή απόσταση. Δύο ώρες αργότερα, ανακοινώθηκε ο θάνατος του Όσβαλντ, ενώ η δολοφονία του έχει αποτυπωθεί σε βίντεο.

Ο Ρούμπι συνελήφθη και καταδικάστηκε σε θάνατο, με μία δεύτερη δίκη να προγραμματίζεται για τον Φεβρουάριο του 1967, αλλά ο Ρούμπι είχε διαγνωστεί με καρκίνο του πνεύμονα που είχε κάνει μετάσταση στο συκώτι και τον εγκέφαλο του. Πέθανε στις 3 Ιανουαρίου 1967.

## Τα μέλη του συγκροτήματος
Το "*Jack Ruby*" ηχογραφήθηκε από τη έβδομη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Στηβ Μορς]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* *Abandon CD Booklet, 1998*
* The Complete Deep Purple, Michael Heatley, *Reynolds & Hearn*, 2005

Κατηγορία:Τραγούδια των Deep Purple
Κατηγορία:Τραγούδια του 1998
Νίκος Καθαροσπόρης

Ο **Νίκος Καθαροσπόρης** (17 Ιανουαρίου 1916 - Παρίσι, Μάρτιος 1974) ήταν Έλληνας πολιτικός και βουλευτής της Αριστεράς.

## Σταδιοδρομία
Γεννήθηκε στη Χαλκίδα. Εργάστηκε ως ιδιωτικός υπάλληλος. Από τα νεανικά του χρόνια υπήρξε στέλεχος του ΚΚΕ. Στις εκλογές του 1958 εξελέγη βουλευτής στην εκλογική περιφέρεια Ευβοίας με την ΕΔΑ. 
Το φθινόπωρο του 1966 είχε συμμετοχή στο πανελλαδικό ακτίφ στελεχών ΕΔΑ και ΔΝΛ.

Πέθανε στο Παρίσι σχετικά νέος, το 1974. Κηδεύτηκε στις 9 Μαρτίου 1974 από τον ιερό ναό Αγίου Διονυσίου Αρεοπαγίτου (Σκουφά). Η ταφή του έγινε στο νεκροταφείο της Χαλκίδας.

Γιος του είναι ο δημοσιογράφος Προκόπης Δούκας.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Ευβοίας
Ιωάννης Σιαφλέκης

Ο **Ιωάννης Σιαφλέκης** (1912 - 12 Απριλίου 1990) ήταν Έλληνας δικηγόρος και πολιτικός, που υπηρέτησε ως βουλευτής της Αριστεράς.

## Σταδιοδρομία
Γεννήθηκε στην Ιστιαία.
Ήταν γιος του Αριστείδη Σιαφλέκη.
Γνώρισε πολλές διώξεις και εξορίστηκε για την δράση του. Με τη σύζυγό του, Νίκη, απέκτησε έναν γιο, τον Ζαχαρία.

Σπούδασε Νομικά και Πολιτικές Επιστήμες στην Αθήνα και εργάστηκε ως δικηγόρος στο Βόλο.

Δημοσίευσε πολλές εργασίες στον περιοδικό και στον ημερήσιο Τύπο, όπως "Η οικονομία του Βόλου και η κοινή ευρωπαϊκή αγορά" (Βόλος 1963). 

Στις εκλογές του 1958 εξελέγη βουλευτής στην εκλογική περιφέρεια Μαγνησίας με την ΕΔΑ. 

Με κοινή δήλωση πρώην βουλευτών της ΕΔΑ, ο Σιαφλέκης στήριξε τον Συνασπισμό της Αριστεράς το 1989.

Απεβίωσε στο Βόλο στις 12 Απριλίου 1990 και κηδεύτηκε την επομένη.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Μαγνησίας
Ιωάννης Κοντουδάκης

Ο **Ιωάννης Κοντουδάκης** (11 Ιουλίου 1908 – 2 Μαρτίου 2005), γνωστός και ως *Γιάγκος Κοντουδάκης*,  ήταν Έλληνας αγρότης ,καθηγητης,και πολιτικός, που υπηρέτησε ως βουλευτής της Αριστεράς.

## Πρώτα χρόνια και εκπαιδευτική σταδιοδρομία
Γεννήθηκε στο Πολεμάρχι της Κισσάμου, στο νομό Χανίων. Έχοντας φοιτήσει στις 4 πρώτες τάξεις στο Δημοτικό του χωριού του, ολοκλήρωσε τις υπόλοιπες δύο στο Δημοτικό Σχολείο της Αγίας Τριάδας, και συνεχισε τη μαθητεία του στο Γυμνάσιο Χανίων. Φοίτησε στη Φιλοσοφική Σχολή του Πανεπιστημίου Αθηνών, από όπου έλαβε το πτυχίο του,της Γαλλικης Φιλολογιας,το 1935, και εργάστηκε ως καθηγητής, αρχικά σε ιδιωτικό Γυμνάσιο και έπειτα στη Γαλλική Σχολή της Χαλέπας επί διετία.

## Αντιστασιακή δραστηριότητα
Τον Ιανουάριο του 1941 κατατάχθηκε στον στρατό ως υπαξιωματικός και πολέμησε κατά των Γερμανών αλεξιπτωτιστών στην περιοχή του Καστελλίου. Από την πρώτη στιγμή εντάχθηκε στην οργανωμένη αντίσταση εναντίον των Ναζί και αγωνίστηκε με όλες του τις δυνάμεις. Απο τους ιδρυτες του Ελαιουργικού Συνεταιρισμού Πολεμαρχίου και Περιχώρων,χρημάτισε προεδρος,από το 1947 ως το 1948.

Το 1949 εκτοπίστηκε στη Μακρόνησο και έναν χρόνο μετά στον Αϊ-Στράτη ως και το 1955. Στις εκλογές του 1958 εξελέγη βουλευτής στην εκλογική περιφέρεια Χανίων με την ΕΔΑ. Μαζί του εξελέγη με την ΕΔΑ στα Χανιά ο Κώστας Χιωτάκης. Έπειτα από την κήρυξη της δικτατορίας, ο Κοντουδάκης εξορίστηκε επί εξαετία.

Από το 1964 ως το 1967 ήταν μέλος της επιτροπής σύνταξης στην εφημερίδα "Αλήθεια". Διετέλεσε δημοτικός σύμβουλος Χανίων, από το 1964 ως τη χούντα, και πρόεδρος του Ελληνοσοβιετικού Συνδέσμου Χανίων.
Στις πρώτες εκλογές μετά τη Μεταπολίτευση το 1974 ήταν ξανά υποψήφιος βουλευτής, παίρνοντας 999 σταυρούς με το ψηφοδέλτιο της Ενωμένης Αριστεράς, με αποτέλεσμα να μην εκλεγεί βουλευτής..

Μέχρι το τέλος της ζωής του παρέμεινε αγρότης.

Απεβίωσε στις 2 Μαρτίου 2005 σε ηλικία 97 ετών. Απέκτησε έναν γιο και μία κόρη από το γάμο του με τη Μαρία Βακάκη.

## Παραπομπές


## Εξωτερικοί σύνδεσμοι
*Ιστολόγιο-αφιέρωμα με βιογραφικά στοιχεία για τον Ιωάννη (Γιάγκο) Κοντουδάκη, ανακτήθηκε στις 27 Απριλίου 2020.

Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Χανίων
Κατηγορία:Αγρότες
Πύργος του Ρολογιού (Ξάνθη)

Ο **Πύργος του Ρολογιού** είναι μνημείο της Οθωμανικής περιόδου που βρίσκεται στην πλατεία Δημοκρατίας (κεντρική πλατεία) της Ξάνθης.

## Περιγραφή
Κατασκευάστηκε το 1859 από τον πλούσιο Τούρκο της περιοχής, Χατζή Εμίν Αγά, ως μέρος αφιερώματος στο κεντρικό τζαμί της πόλης.
 Σύμφωνα με άλλες πηγές, η χρονολογία κατασκευής του είναι το έτος 1870.

Ο Πύργος αποτελούσε τμήμα του «Τεμένους της Αγοράς». Περιλάμβανε  στον πυργίσκο του μια καμπάνα που σηματοδοτούσε την έναρξη της προσευχής και της λήξης της νηστείας των μουσουλμάνων. Το 1913, κατά τη διάρκεια της βουλγαρικής κατοχής η καμπάνα κλάπηκε και την εγκαταστάθηκε στην μεγάλη εκκλησία του Αγίου Αλεξάνδρου Νιέφσκι στη Σόφια της 
Βουλγαρίας.

Ο Πύργος ανακαινίστηκε το 1938, κατά τη διάρκεια της δικτατορίας της 4ης Αυγούστου, χάνοντας την αρχική του όψη με την πρόσθεση στοιχείων Αρ ντεκό. Καταστράφηκε μερικώς το 1941, κατά τη διάρκεια της κατοχής της περιοχής από τα βουλγαρικά στρατεύματα.

Το 1972 είχε αποφασιστεί το γκρέμισμα του μνημείου, αλλά ύστερα από την παρέμβαση της Μουφτείας Ξάνθης η απόφαση ακυρώθηκε. Την ίδια περίοδο - την περίοδο της Χούντας αφαιρέθηκε από το μνημείο και καταστράφηκε  μαρμάρινη επιγραφή στα αραβικά  ως αντίποινα για την αφαίρεση πινακίδων ελληνικών σχολείων στην Κωνσταντινούπολη.. 

## Παραπομπές


Κατηγορία:Οθωμανική αρχιτεκτονική στην Ελλάδα
Κατηγορία:Ξάνθη
Ξανθη
Τσίμα

Η **τσίμα** *(pelasgus epiroticus)* είναι μικρό σε μέγεθος ψάρι του γλυκού νερού, ενδημικό της λίμνης Παμβώτιδας. Από τις αρχές της δεκαετίας του 1990 έχει παρατηρηθεί κατάρρευση του πληθυσμού της με εκτιμώμενες απώλειες της τάξης του 90%. 

## Παραπομπές


Κατηγορία:Κυπρινίδες
Ντομινίκ Τζόκερ

Ο **Αλεξάντρ Αλεξάντροβιτς Μπρεσλάφσκι** (Ρωσικά: Александр Александрович Бреславский), πιο γνωστός ως **Ντομινίκ Τζόκερ** (Ρωσικά: Доминик Джокер), είναι Ρώσος τραγουδιστής και ηθοποιός γεννημένος 19 Ιουλίου του 1980 στην Οδησσό. Τραγουδάει στα ρώσικα και στα αγγλικά, στα είδη R'n'B, Hip Hop, Pop. Ο Ντομινίκ έχει δύο κόρες.

## Фабрика звёзд: Россия-Украина
Παρουσιαστής: Ντμίτρι Σέπελεφ

### Ουκρανία
* Μαξ Μπάρσκιχ (2 νίκες)
* Στας Σούρινς (2 νίκες)
* ΝτίΟ.φίλμι (3 νίκες)
* Γιέβα Μπουσμινά (0 νίκες)
* Έρικα (τραγουδίστρια) (1 νίκη)

### Ρωσία
* Ντμίτρι Καλντούν (2 νίκες)
* Βικτώρια Νταινέκο (2 νίκες)
* Ντομινίκ Τζόκερ (4 νίκες)
* Βλαντ Σοκολόφσκι (1 νίκη)
* Πολίνα Γκαγκάρινα (3 νίκες)

### Δες και στο YouTube
* https://www.youtube.com/watch?v=4DrIO6mUlkY
* https://www.youtube.com/watch?v=Yw8iKNnzYZo
* https://www.youtube.com/watch?v=Hvt2O1uikOc
* https://www.youtube.com/watch?v=BJuW8LaHy2I

### Фабрика звёзд 4 (2004)

* Ιρίνα Ντουμπτσόβα
* Τίματι **(γκρουπ Banda)**
* Νατάλια Κορσούνοβα
* Ιβάν Μπρεούσοφ
* Ντομινίκ Τζόκερ **(γκρουπ Banda)**
* Αντόν Ζακέπιν
* Ξένια Λάρινα
* Αναστασία Κοτσετκόβα **(γκρουπ Banda)**
* Ναντιέζντα Ιγκοσίνα
* Νατάλια Πολιάνσκαγια
* Βικτώρια Μπογκοσλιάφσκαγια
* Γιεβγκένιγια Βολκόνσκαγια
* Γιούρι Τίτοφ
* Στας Πιέχα
* Αντόν Γιαπόλσκι
* Ρατμίρ Σίσκοφ **(γκρουπ Banda)**
* Άλεξ

## Δημιουργία

### Δισκογραφία

**γκρουπ «2+2»**

**γκρουπ «[[Банда (группа)|Банда]]»**

### Σινγκλς
* 2006 — Клубная зона (feat. ВИА «Сливки»)
* 2007 — Раскаты
* 2008 — Брошенный Богом
* 2008 — Бомба бит
* 2008 — Колледж (feat. Отпетые Мошенники)
* 2009 — Бомба бит (Dance Remix)
* 2010 — Мисс (feat. Lil' Archi)
* 2011 — Захочешь (feat. Raf & Killa Voice)
* 2011 — Если ты со мной
* 2011 — Если ты со мной (Paul Vine Remix)
* 2012 — Борисполь-Шереметьево (feat. Вадим Казаченко)
* 2012 — Прощай
* 2012 — Прощай (Paul Vine Remix)
* 2013 — Простые вещи
* 2013 — Дышу тобой

### Βιντεογραφία

* 2005 — Мой Бог (feat. Саша)
* 2006 — Клубная зона (feat. ВИА Сливки)
* 2007 — Ты не нашел ответ (feat. Sitora)
* 2008 — Заморочки (feat. ВИА Сливки)
* 2008 — Забудь (feat. Хатуна)
* 2008 — Колледж (feat. Отпетые Мошенники)
* 2008 — Небо № 7 (feat. Влад Топалов)
* 2008 — Брошенный богом
* 2008 — Мой мир (feat. LIL' ARCHI)
* 2008 — Ромео и Джульетта (feat. Электра)
* 2009 — Если это любовь (feat. Республика KiDS)
* 2009 — Бомба бит 
* 2010 — Мисс (feat. LIL' ARCHI)
* 2010 — Москва (feat. Жан Григорьев-Милимеров & Анна Рин)
* 2011 — Захочешь (feat. Raf & Killa Voice)
* 2011 — Реальные люди
* 2011 — Если ты со мной (Remix by Paul Vine)
* 2011 — Если ты со мной 
* 2012 — Прощай
* 2013 — Простые вещи (USA Trip)
* 2014 — Дышу Тобой

## Εξωτερικοί σύνδεσμοι

* Βικιπαίδεια του Ντομινίκ Τζόκερ

Κατηγορία:Ρώσοι τραγουδιστές
Κατηγορία:Ρώσοι ηθοποιοί
Έρικα (τραγουδίστρια)

Η **Αναστασία Ολεξάντριβνα Κοτσετόβα** (Ουκρανικά: Анастасія Олександрівна Кочетова, Ρωσικά: Анастасия Александровна Кочетова), πιο γνωστή ως **Έρικα** (Ουκρανικά: Еріка, Ρωσικά: Эрика), είναι Ουκρανή τραγουδίστρια, ηθοποιός και μοντέλο γεννημένη 13 Απριλίου του 1989 στο Τσερνοβογκράντ της Ουκρανίας.

## Star Factory: Ρωσία-Ουκρανία
Παρουσιαστής: Ντμίτρι Σέπελεφ

### Ουκρανία
* Μαξ Μπάρσκιχ (2 νίκες)
* Στας Σούρινς (2 νίκες)
* ΝτίΟ.φίλμι (3 νίκες)
* Γιέβα Μπουσμινά (0 νίκες)
* Έρικα (τραγουδίστρια) (1 νίκη)

### Ρωσία
* Ντμίτρι Καλντούν (2 νίκες)
* Βικτώρια Νταινέκο (2 νίκες)
* Ντομινίκ Τζόκερ (4 νίκες)
* Βλαντ Σοκολόφσκι (1 νίκη)
* Πολίνα Γκαγκάρινα (3 νίκες)

### Δες και στο YouTube
* https://www.youtube.com/watch?v=4DrIO6mUlkY
* https://www.youtube.com/watch?v=Yw8iKNnzYZo
* https://www.youtube.com/watch?v=Hvt2O1uikOc
* https://www.youtube.com/watch?v=BJuW8LaHy2I

## Εξωτερικοί σύνδεσμοι

* Official Site

Κατηγορία:Ουκρανοί καλλιτέχνες
Κατηγορία:Ουκρανές τραγουδίστριες
Κατηγορία:Ουκρανοί ηθοποιοί
Κατηγορία:Φωτομοντέλα
Κατηγορία:Ουκρανές μοντέλα
Ηράκλι Πιρτσχαλάβα

Ο **Ηράκλι Λεονίντοβιτς Πιρτσχαλάβα** (Ρωσικά: Ира́клий Леони́дович Пирцхала́ва, Γεωργιανά: ირაკლი ფირცხალავა) είναι Ρώσος τραγουδιστής και ηθοποιός γεννημένος στις 13 Σεπτεμβρίου του 1977 στη Μόσχα.

## Βιογραφία
Οι γονεις του Ηράκλι είναι από τη Γεωργία, αλλά ο ίδιος γεννήθηκε στη Ρωσία, μιλάει άπταιστα ρωσικά, γεωργιανά και αγγλικά. Ο Ηράκλι είναι παντρεμένος και έχει δύο κόρες.

## Фабрика звёзд 2 (2003)

* Πολίνα Γκαγκάρινα
* Γιελένα Τερλέγεβα
* Γιελένα Τέμνικοβα
* Γιούλια Σάβιτσεβα
* Γιεβγκένιγια Ρασκάζοβα
* Κριστιάν Λέινιτς
* Μαριάννα Μπελέζκαγια
* Μαρίγια Ρζέφσκαγια
* Αλεξέι Σεμένοφ
* Μιχαήλ Ρεσετνικόφ
* Πιερ Ναρσίς
* Ντμίτρι Αστασένοκ
* Ηράκλι Πιρτσχαλάβα
* Γιούλια Βόλκοβα
* Γκενάντι Λαγκούτιν
* Ντμίτρι Πρασκόβχιν

## Δισκογραφία

### Άλμπουμ

* 2004: *Лондон-Париж*
* 2006: *Я с тобой*
* 2009: *Сделай шаг*

### Σινγκλς

## Παραπομπές


## Εξωτερικοί Σύνδεσμοι
* https://web.archive.org/web/20140709120645/http://iraklimusic.com/

Κατηγορία:Ρώσοι τραγουδιστές
Κατηγορία:Ρώσοι ηθοποιοί
Κατηγορία:Γεωργιανοί τραγουδιστές
Κατηγορία:Γεωργιανοί ηθοποιοί
Μπιάνκα (τραγουδίστρια)

Η **Τατιάνα Εντουάρντοβνα Λιπνίτσκαγια** (Ρωσικά: Татьяна Эдуардовна Липницкая), πιο γνωστή ως **Μπιάνκα** (Ρωσικά: Бьянка), είναι Λευκορωσίδα-Ρωσίδα τραγουδίστρια και ηθοποιός, γεννημένη 17 Σεπτεμβρίου του 1985 στο Μινσκ. Τραγουδάει R'N'B.

## Ντουέτα
* Πτάχα
* Σεριόγκα
* Ηράκλι Πιρτσχαλάβα
* Αλεξέι Βορομπιόφ
* CoffeeShop
* ST1M
* Bahh Tee

## Δισκογραφία

; Студийные альбомы
* «Русский народный R’n’B» (2006)
* «Про лето» (2007)
* «38 замков» (2008)
* «Наше поколение» (2011)
* «Бьянка. Музыка» (2014)

; Ντουέτα
* «Скажи» (feat. Макс Лоренс & Серёга)
* «Школьные годы» (feat. CoffeeShop)
* «Скажи» (feat. Нигатив)
* «Ты моё лето» (feat. St1m)
* «Eyes On You» (feat. Young Fame)
* «Белый пляж» (feat. Иракли)
* «Отпуск» (feat. St1m & НеПлагиат)
* «Навсегда с тобой» (feat. Dino MC47)
* «Динамо» (feat. Bahh Tee)
* «Отпусти» (feat. Сацура)
* «Холодные женщины» (feat. Bahh Tee)
* «Ключи» (feat. St1m)
* «Touch Her Toes» (feat. Young Fame)
* «Дымом в облака» (feat. Птаха)
* «Золото манит нас» (feat. Алексей Воробьёв)

### Βιντεογραφία

## Παραπομπές


## Εξωτερικοί Σύνδεσμοι
* http://www.biankanumber1.ru/

Κατηγορία:Λευκορώσοι τραγουδιστές
Κατηγορία:Λευκορώσοι ηθοποιοί
Κατηγορία:Ρωσίδες τραγουδίστριες
Κατηγορία:Ρωσίδες ηθοποιοί